פרדי כהנא

פרדי כהנא (נולד ב-3 ביולי 1927) הוא אדריכל ישראלי, חוקר תולדות האדריכלות בקיבוצים וחבר קיבוץ בית העמק. כהנא נולד בשנת 1927 בצ'כוסלובקיה (צ'כיה). הודות לקינדר-טרנספורט, שבמסגרתו היגר לאנגליה בשנת 1939, ניצל מהמלחמה יחד עם ילדים נוספים. את הכשרתו כאדריכל רכש בפוליטכניק של לונדון (אנ'), כשבעבודת הגמר שלו התמקד בהתפתחותן התכנונית של קומונות אוטופיות ושיתופיות. במסגרת לימודיו אף תכנן קיבוץ באנגליה בהשראת כתביו של האדריכל לה קורבוזיה. בשנת 1954 עלה לישראל והצטרף יחד עם אשתו חנה לקיבוץ בית העמק. שנה לאחר מכן החל לעבוד במחלקה הטכנית של איחוד הקבוצות והקיבוצים. עבודתו הראשונה הייתה עדכון תוכנית המתאר לקיבוץ בית העמק (שהוכנה במקור על ידי האדריכל לאופולד קרקואר). כהנא עבד במחלקה הטכנית ואף עמד בראשה. לאחר איחוד מחלקות התכנון של האיחוד והמאוחד, פעל שנים רבות לצד האדריכלים חנן הברון וויטוריו קורינלדי. בשנת 1990 פרש מהמחלקה שהתפרקה ופתח משרד עצמאי בקיבוצו. במסגרת זו תכנן מספר פרויקטים מגוונים, כמו מבני חינוך, שימור וחידוש תחנת משטרת נהלל המנדטורית, חצר מרחביה ועוד. החל משנות ה-90 עוסק כהנא בחקר התכנון הקיבוצי שבמסגרתו הקים ארכיון לנושא. בשנת 2011 הוציא לאור את ספרו "לא עיר לא כפר" המסכם את התכנון הקיבוצי בין השנים 1910–1990. ב-2015 פרסם גרסה דיגיטלית באנגלית לספרו Neither Village nor City בהוצאת eBookIt. "ארכיון התכנון והאדריכלות של הקיבוץ" המתבסס על אוספו של כהנא נחנך ביד טבנקין ב-2017 ומכיל כ-20,000 תצלומים, מסמכים, איורים ותוכניות. ב-2018 אצרה שולמית ניר את התערוכה "לחלון מקום, פרדי כהנא - אדריכל" שהוקדשה ליצירתו והוצגה בחדר האוכל והמועדון בקיבוץ בית העמק. חדר אוכל, קיבוץ יטבתה, 1960 חדר אוכל, קיבוץ אושה, תחילת ה-60 משכן לתרבות לרגלי מצדה, (בשיתוף דניס קאהן), פרס ראשון בתחרות מרכז וויצו, יפו, 1961 תכנון קיבוץ בית העמק וכל מבניו 1954 – 2010 בית הנצחה בוכנוולד, קיבוץ נצר סרני, שנות ה-60 חדר אוכל קיבוץ ראש הנקרה (קיבוץ) מועדון לחבר, קיבוץ גניגר (בשיתוף ה. קולר). מועדון לחבר, קיבוץ דברת תכנון קיבוץ מרום גולן, 1969 תכנון שימור ושיקום מתחם משטרת נהלל תכנון שימור חצר מרחביה חדר אוכל קיבוץ כפר החורש, 1980 רה-תכנון של כ-40 קיבוצים, 1957 – 1990 תכנון הקיבוצים מרום גולן, עין זיוון, תובל, לוטם, מורן, יחד ולבון. חדר האוכל בכפר בלום אולם חדר האוכל בכפר בלום חדר האוכל בבית העמק חדר האוכל בכפר ראש הנקרה בית דירות בקיבוץ אורים Freddy Kahana, Neither Village nor City – The Architecture of Kibbutz 2015 - EbookIT פרדי כהנא, לא עיר לא כפר, האדריכלות של הקיבוץ 1990-1910, יד טבנקין, הוצאת ספריית יהודה דקל, המועצה לשימור אתרי מורשת בישראל, 2011 פרדי כהנא, בית הספר בית העמק 1989-1952, הוצאת ארכיון בית העמק, 2005. פרדי כהנא, עיצבנו חלום, מבט אישי על תכנון הקיבוץ, הוצאה פרטית, 2012. פרדי כהנא, העולם כעיר – העיר כעולם, הוצאה פרטית, 2018. מיכאל יעקובסון: פרדי כהנא בוחר את עשרת המבנים החשובים בתנועה הקיבוצית, 1.7.11, xnet. מיכאל יעקובסון: פרדי כהנא על תכנון הקיבוץ וחדר האוכל בקיבוץ מרום גולן באתר 'חלון אחורי', 10.8.13 מיכאל יעקובסון: סקירה על בניין חדר האוכל בקיבוץ כפר בלום, באתר 'חלון אחורי', 14.12.13 מיכאל יעקובסון: סקירה על בית התרבות והזיכרון ואתר האנדרטה בקיבוץ נצר סרני, באתר 'חלון אחורי', 27.7.2014 מיכאל יעקובסון: סקירה על בניין חדר האוכל בקיבוץ כפר ראש הנקרה בתכנון פרדי כהנא, באתר 'חלון אחורי', 18.8.2014 מיכאל יעקובסון: סקירה על חדר האוכל שתכנן כהנא בקיבוץ כפר החורש, באתר 'חלון אחורי', 26 בדצמבר 2015 מיכאל יעקובסון: סיבוב בבית הכנסת בקיבוץ בית העמק, באתר 'חלון אחורי', 24 ביוני 2017 מיכאל יעקובסון: סקירה אדריכלית על קיבוץ דברת, באתר 'חלון אחורי', 19 בדצמבר 2018 מיכאל יעקובסון: סיבוב בפינות הזיכרון בקיבוץ בית העמק ובתערוכה לאדריכל פרדי כהנא, באתר 'חלון אחורי', 3 במרץ 2019 מיכאל יעקובסון: סיבוב בבית הספר הישן של קיבוץ בית העמק, באתר 'חלון אחורי', 21 בדצמבר 2019 מיכאל יעקובסון: האדריכל פרדי כהנא נפרד מהוריו בתחנת הרכבת, ולא ראה אותם שוב, 20 באפריל 2020, xnet מיכאל יעקובסון: סיבוב בחדר האוכל בקיבוץ בית העמק, באתר 'חלון אחורי', 4 באפריל 2023 מיכאל יעקובסון: סקירה אדריכלית והיסטורית אודות חדרי האוכל בקיבוץ יטבתה, באתר 'חלון אחורי', 3 ביולי 2023 אסתר זנדברג, העתיד שהיינו, העתיד שנהיה, באתר הארץ, 6 באוקטובר 2011 ארנון לפיד: פרדי כהנא מספר על האדריכל ריכרד קאופמן, ידיעות הקיבוץ, 14.3.08 סיון שדמון: החזון של פרדי כהנא, ידיעות הקיבוץ, 18.10.07 אסתר זנדברג, הקיבוץ, גרסת הארכיון, באתר הארץ, 7 בפברואר 2007 עזרא דלומי, "התנועה הקיבוצית צריכה ליזום הקמת מרחבים קהילתיים" באתר 'זמן קיבוץ', 15.12.2021